ไม่บอกก็รู้ว่าสตูฯ อัดรายการ "ฮาจะเกร็ง"  เทปที่จะออกอากาศวันจันทร์ที่ 14 - 18 มีนาคมนี้ บ่ายสองโมง โมเดิร์นไนน์ ต้องสดใสจี๊ดจ๊าด โดยเฉพาะหนุ่มๆ คงหัวใจชุ่มฉ่ำเพราะได้ยลโฉม ม็อก-ณัฐนันท์ จันทรเวช 1 ในสมาชิกวง "G-TWENTY" เกิร์ลกรุ๊ปวัยทีนที่ขอแยกวงจากเพื่อน(ชั่วคราว)มาแปลงกายเป็น รำเพย หญิงสูงศักดิ์ในหนังเรื่อง "ฟ้าทะลายโจร"ภาพยนตร์คาวบอยย้อนยุคโชว์คอนเซ็ปต์ "รักซ้อน ซ่อนเงื่อน เพื่อนทรยศ"นางเอกผู้มีรักต้องห้ามกับจอมโจร เสือดำ(เปิ้ล-นาคร) แต่เหมือนฟ้าเล่นตลกพลิกผันชีวิต รำเพย(ม็อก) ให้มีเหตุต้องหมั้นหมายกับผู้ชายแสนดีอย่าง ตำรวจกำจร(หอย-เกียรติศักดิ์) ซึ่งคนหลังดูท่าจะปลื้มเอามั่กๆ แสดงเกินจริงเล่นติดลมจับมือแขกรับเชิญแบบลืมปล่อย